stanford-oval/wikipedia huggingface dataset:
Erwin van de Looi
Ura pelaajana

Van de Looi aloitti pelaajauransa FC Den Boschissa kaudella 1991/92, mutta läpimurtonsa ja uransa menestysvuodet hän pelasi SBV Vitessen topparina. Van de Looi liittyi seuran vahvuuteen kaudella 1992/93 ja nousi saksalaisvalmentaja Herbert Neumannin alaisudessa seuran avainpelaajien joukkoon. Van de Looi urakoi viisi kautta Vitessessä, joka pelasi noina vuosina Eredivisiessä sijoittuen mukavasti sarjan ylempään keskikastiin. Neumannin lähdettyä seurasta van de Looin peliaika alkoi vähentyä ja kesällä 1997 hän siirtyikin NAC Bredan. Läpimurto seurassa jäi tekemättä ja kevätkaudeksi 1999/2000 hän siirtyi Stuttgarter Kickersiin. Ura Saksassa jäi lyhyeksi ja van de Looi siirtyi kesällä 2000 FC Groningeniin. Hän lopetti uransa seurassa kesällä 2002.
Ura valmentajana

Van de Looi aloitti valmennusuransa FC Groningenin organisaatiossa toimien U21-joukkueen päävalmentajana kaudella 2008/09. Kesällä 2010 hänestä tuli Groningenin edustusjoukkueen apuvalmentaja. Van de Looi työskenteli Pieter Huistran ja Robert Maaskantin aisaparina, kunnes nousi kesällä 2013 kaksivuotisella sopimuksella päävalmentajaksi. Van de Looi luotsasi seuran historialliseen Alankomaiden cupin mestaruuteen kaudella 2014/15 kukistamalla finaalissa FC Zwollen. Tammikuussa 2016 seurajohto vahvisti, että van de Looi jättää Groningenin kauden jälkeen. Liigassa seuran parhaaksi sijoitukseksi van de Looin alaisuudessa jäivät kaksi seitsemättä sijaa.
Kesäkuussa 2016 van de Looi aloitti Willem II Tilburgin päävalmentajana kaksivuotisella sopimuksella. Debyyttikaudellaan van de Looi luotsasi Willemin liigassa sijalle 13, mikä oli seuran toiseksi paras sijoitus pääsarjatasolla sitten kauden 2008/09. Kaudella 2017/18 Willem ajautui jälleen putoamiskamppailuun. Tammikuussa hän ilmoitti, ettei jatka seuran valmentajana kauden jälkeen. Ilmoitus ja heikot tulokset kiristivät kannattajien ja van de Looin välejä, ja lopulta hän erosi tehtävästään maaliskuun alussa 2018.
Toukokuussa 2018 van de Looista tuli Alankomaat alle 21-vuotiaiden maajoukkueen päävalmentaja.
Ura valmentajana > Meriitit valmentajana

Alankomaiden cup: 2015
Emil Ramazanov

| Mitalit | Mitalit | Mitalit |  |
| --- | --- | --- | --- |
|  Emil Ramazanov |  Emil Ramazanov |  Emil Ramazanov |  |
Maa:   Azerbaidžan
Miesten karate
| MM-kilpailut  | MM-kilpailut  | MM-kilpailut  |  |
|  Kultaa | Odessa 2013 | 79 kg |  |
|  Kultaa | Bergamo 2013 | 79 kg |  |
|  Kultaa | Trieste 2015 | 82 kg |  |
|  Kultaa | Riika 2016 | 82 kg |  |
Emil Ramazanov on azerbaidžanilainen karateka, Azerbaidžanin maajoukkueen jäsen VKC Typesissä, 3-kertainen maailmanmestari (2011, 2013 (2 kertaa), 2015) ja Euroopan mestari (2016) karatessa (VKC), maailmanmestari Karate-do Mixfightissa (2011)
Elämä ja koulutus

Emil Ramazanov syntyi 23. huhtikuuta 1986 Bakussa. Vuosina 1993-1998 hän sai ensimmäisen koulutuksensa lukiossa 278 Bakussa. Vuosina 1998-2004 hän jatkoi opintojaan republikaanien olympiaurheilulukion jalkapalloosastolla. Hänen ensimmäinen valmentajansa oli Rahman Taghiyev.
Vuosina 2004–2006 hän palveli Azerbaidžanin tasavallan asevoimissa. Hän on naimisissa.
Urheiluura

Emil on osoittanut suurta intohimoa urheiluun pienestä pitäen. ROIL-opintojensa aikana hän pelasi jalkapalloa ja voitti ja palkittiin kansallisissa mestaruuskilpailuissa eri ikäryhmissä. Joukkueissa, joissa hän pelasi pääasiassa hyökkääjänä, hän kantoi myös kapteenin käsivarsinauhaa ja oli monta kertaa maalintekijä.
Vuodesta 2010 lähtien hän on harjoittanut ammattimaisesti VKC-tyyppistä karatea. Vuodesta 2017 lähtien hän on ollut "TT Fight Clubin" jäsen valmentajan Nureddin Guliyevin johdolla. Emil, kolminkertainen maailman- ja Euroopan mestari, on 3. Dan Black Belt. 22. joulukuuta 2015 hänelle myönnettiin Azerbaidžanin tasavallan nuoriso- ja urheiluministerin Azad Rahimovin määräyksen mukaan "Azerbaidžanin tasavallan urheilun mestari".
Aikajana

| Ei: | Kisa | Historiaa | Paikka | Tyyppi-paino | Mitali |
| --- | --- | --- | --- | --- | --- |
| 1 | WC | 28–30.6.2013 | Odessa, Ukraina | VKC Go, 79 kg | Kulta |
| 2 | WC | 23.–24.4.2013 | Bergamo, Italia | VKC Go, 79 kg | Kulta |
| 3 | WC | 2015 | Trieste, Italia | VKC Go, 82 kg | Kulta |
| 4 | AUKI | 2016 | Riika, Latvia | VKC Go, 82 kg | Kulta |
Fiat Cinquecento

| Fiat Cinquecento |
| --- | --- |

Valmistustiedot
Valmistusmaa:   Puola
Valmistaja:  Fiat
Valmistusvuodet:  1991–1998
Korimalli:  3-ovinen hatchback
Luokka:  A-segmentti
Edeltäjä:  Fiat 126
Seuraaja:  Fiat Seicento
Teknisesti samankaltaisia:  Fiat Panda I Lancia Y10
Tekniset tiedot
Moottori:  R2 R4
Iskutilavuus:  0,7–1,1 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali 5-vaihteinen manuaali
Fiat Cinquecento on Fiatin vuosina 1991–1998 valmistama A-segmentin henkilöautomalli, joka korvasi Fiat 126:n. Cinquecento on italiaa ja tarkoittaa viittäsataa. Mallin seuraajaksi tuli pitkälti samaan tekniikkaan pohjautuva Fiat Seicento.
Fiat Cinquecento Sporting
Moottorivaihtoehtoja olivat kaksisylinterinen kaasutintyyppinen 0,7-litrainen (31 hv) ja nelisylinterinen 0,9-litrainen (41 hv), jossa oli polttoaineen suihkutus. Vuonna 1993 suuremman moottorin iskutilavuutta pienennettiin verotussyistä 903 kuutiosenttimetristä 899 kuutiosenttimetriin, ja teho pieneni 39 hevosvoimaan.
Vuonna 1994 esiteltiin Sporting-malli, jossa oli 1,1-litrainen (54 hv) FIRE-moottori. Alustaa oli madallettu 20 millimetriä ja iskunvaimentimet säädetty normaalia jäykemmäksi. Puskurit ja sivupeilit olivat korinväriset, sisällä oli kierroslukumittari, nahkaverhoiltu ohjauspyörä ja urheiluistuimet.
Aiheesta muualla

Kuvia tai muita tiedostoja aiheesta Fiat Cinquecento Wikimedia Commonsissa
Fiatin automallit
Filippiinientrogoni

| Filippiinientrogoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Aasiantrogonit Harpactes
Laji::  ardens
Kaksiosainen nimi
 Harpactes ardens  (Temminck, 1826) 
Katso myös
   Filippiinientrogoni Wikispeciesissä   Filippiinientrogoni Commonsissa 
Infobox OKNimi-testi OKIUCN-testi OK: 
Filippiinientrogoni (Harpactes ardens) on trogonien heimoon kuuluva Filippiinien kotoperäinen lintu. Lajista tunnetaan viisi eri saarilla elävää alalajia. Coenraad Jacob Temminck kuvaili lajin holotyypin Mindanaosta vuonna 1826.
Estadi de Sarrià

| Estadi de Sarrià |
| --- | --- |

Rakennuksen tiedot
Sijainti:  Barcelona, Katalonia, Espanja
Koordinaatit:  41°23′35.20″N, 2°07′59.41″E
Rakennustyöt aloitettu:  1923
Avattu:  18. helmikuuta 1923
Purettu:  1997
Omistaja:  RCD Espanyol
Kenttä:  Nurmi
Arkkitehti:  Matías Colmenares
Katsojakapasiteetti
 41 000 
Kentän mitat
 105 x 70 m 
Lisää rakennusartikkeleitaArkkitehtuurin teemasivulla
Estadi de Sarrià oli monikäyttöinen stadion Barcelonassa, Espanjassa. Stadion toimi RCD Espanyolin kotistadiona ennen kuin se purettiin 1997. Stadion oli yksi jalkapallon MM-kilpailujen 1982 pelipakoista.
Aiheesta muualla

Kuvia tai muita tiedostoja aiheesta Estadi de Sarrià Wikimedia Commonsissa
Fatima Mohammadi

Fatima Mohammadi (s. 3. heinäkuuta 1986) on afganistanilainen pikajuoksija.
Mohammadi edusti maataan 2007 Osakan MM-kisoissa sadan metrin juoksussa ajalla 16,17.
Estadi Ciutat de València

| Estadi Ciutat de València |
| --- | --- |

Rakennuksen tiedot
Koordinaatit:  39°29′41″N, 0°21′51″W
Avattu:  9. syyskuuta 1969
Omistaja:  Levante
Hoitaja:  Levante
Kenttä:  luonnonnurmi
Käyttäjät
 Levante 
Katsojakapasiteetti
 25 534 
Kentän mitat
 107 × 70 metriä 
Lisää rakennusartikkeleitaArkkitehtuurin teemasivulla
Estadi Ciutat de València on jalkapallostadion Valenciassa Espanjassa. Se toimii Levanten kotistadionina.
Stadion avattiin Levanten ja kaupungin suuremman seuran Valencian välisellä ottelulla 9. syyskuuta 1969. Ennen uuden stadionin rakentamista Levante pelasi ottelunsa Vallejon kentällä. Stadionin yleisökapasiteetti on 25 534, ja sen katsomot ovat nimeltään L’Alqueria (VIP-katsomo), Tribuna, Grada Central, Gol Orriols ja Gol Alboraya.
Stadion sijaitsee Valencian pohjoisosassa Orriolsin kaupunginosassa. Sen läheisyydessä on stadionin mukaan nimetty Estadi del Llevantin raitiovaunupysäkki ja Sant Miquel dels Reisin luostari, jonka tiloissa on nykyisin Valencian alueen kansalliskirjasto.
Espanjan maajoukkue pelasi stadionilla ystävyysottelun Skotlantia vastaan 3. syyskuuta 2004.
Aiheesta muualla

Stadionin esittely Levanten sivustolla (Arkistoitu – Internet Archive) (espanjaksi)
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Euroopan cup-voittajien cup 1981–1982

Koripallon Euroopan cup-voittajien cupin kausi 1981–1982 oli kilpailun 16:s. Cupin mestaruuteen ylsi jugoslavialainen Cibona Zagreb, joka voitti loppuottelussa espanjalaisen Real Madridin jatkoajan jälkeen 96–95.
Ensimmäinen kierros

| 1>  joukkue | Yhteistulos | 2>  joukkue | 1>  osaottelu | 2>  osaottelu |
| --- | --- | --- | --- | --- |
| BBK BMS  | 214–158 |  Sandvika BBK | 107–63 | 107–95 |
| Tampereen Pyrintö  | 163–184 |  BBC Nyon | 79–87 | 84–97 |
| Crystal Palace  | 222–161 |  Valur | 118–80 | 104–81 |
| SL Benfica  | 162–184 |  Gent | 81–83 | 81–101 |
| Norrköpings UBF  | 171–191 |  SCM Le Mans | 77–89 | 94–102 |
| Hapoel Ramat Gan BC  | 4–0* |  AEL | 2–0 | 2–0 |
| Beşiktaş JK  | 178–179 |  CS Dinamo București | 98–98 | 80–81 |
| MAFC  | 178–188 |  AEK Ateena BC | 98–87 | 80–101 |
| AS Soleuvre  | 107–201 |  BS Leiden | 57–94 | 50–107 |
(*) Luovutusvoitto
Välierät

| 1>  joukkue | Yhteistulos | 2>  joukkue | 1>  osaottelu | 2>  osaottelu |
| --- | --- | --- | --- | --- |
| Virtus Bologna  | 172–186 |  Real Madrid | 78–79 | 94–107 |
| Stroitel  | 148–158 |  Cibona Zagreb | 82–66 | 66–92 |
Loppuottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
| 16.3.1982 | Cibona Zagreb | 96–95 ja. | Real Madrid | Salle Henri Simonet, Bryssel |  |
19.00: 
| 19.00 | (50–40, 88–88)  | (50–40, 88–88)  | (50–40, 88–88)  | Yleisömäärä: 3 500  Tuomarit: Milan Jahoda (TCH), Malcolm Heath (ENG) |  |
| 19.00 | Knego 34 Petrović 22 Ćosić 22 | raportti | Martín 30 Brabender 17 Delibašić 15 | Yleisömäärä: 3 500  Tuomarit: Milan Jahoda (TCH), Malcolm Heath (ENG) |  |
19.00: 
19.00: 
19.00: 
19.00: 
19.00: 
19.00:
Battlefield 2142

| Battlefield 2142 |
| --- | --- |

Kehittäjä:  Digital Illusions CE
Julkaisija:  EA Games
Jakelija:  EA Games
Säveltäjä:  Gregor Narholz
Pelisarja:  Battlefield
Pelimoottori:  Refractor 2
Julkaistu:  NA 18. lokakuuta 2006AUS 18. lokakuuta 2006EU 20. lokakuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo OFLC: M PEGI: 16
Alusta:  Microsoft Windows, Mac OS X
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Battlefield 2142 on Digital Illusions CE:n kehittämä ja Electronic Artsin lokakuussa 2006 julkaisema Battlefield-pelisarjaan kuuluva ensimmäisen persoonan ammuntapeli.
Haastattelussa vuonna 2006 DICE:n vanhempi tuottaja Dan Blackstone vihjaili seuraavan Battlefield-pelin sisällöstä laskutoimituksella, jonka tuloksena oli luku 2142. Maaliskuussa 2006 PC Gamer -lehdessä julkaistiin artikkeli pelistä, ja pelin uusi traileri levisi internetissä. DICE/EA varmisti trailerin aitouden virallisella tiedotteella 21. maaliskuuta 2006.
Pelin virallinen verkkopelaaminen loppui 30. kesäkuuta 2014.
Pelaaminen

Battlefield 2142:ssa on tarjolla neljä uutta aselajia, joiden EU- ja PAC-versiot eroavat hieman toisistaan.
Jalkaväen varusteissa on sekä raskaita tuliaseita että uusinta lääkintätekniikkaa, joten sotilaat voivat kylvää vahinkoa ympärilleen ja paikata tovereidensa vammat. Pioneerin varusteet keskittyvät laitteisiin: panssarintorjunta- ja ilmatorjunta-aseet, panssarintorjuntamiinat sekä ajoneuvojen korjauspakkaus. Tiedustelijan varustepakkaus sisältää räjähdepakkaukset, henkilömiinat ja tarkkuuskiväärin - kaikki pakattuna uusimpaan naamiointitekniikkaan. Tukijoukot huolehtivat muiden sotilaiden ammusten ja lisätarvikkeiden saannista, havaitsee vastapuolen naamioidut tiedustelijat sekä tukee taistelua raskaalla konekiväärillä, EMP-kranaateilla sekä suojakilvin.
Sotilaiden varusteita voi muokata väliaikaisesti kenttätehosteilla sekä pysyvästi arvonnousun myötä, mikä lisää vaihtuvuutta jokaisen sotilaan peruspakkaukseen.
Pelaaminen > Highway Tampa

21. kesäkuuta 2007 Battlefield 2:lle julkaistiin kenttä nimeltä Highway Tampa, jonka EA ilmoitti julkaisevansa myös Battlefield 2142:lle ilmaisena. Ajoneuvopohjainen kartta on pelattava titaanikenttänä ja uudessa pelimoodissa nimeltä Double Assault Lines.

25. kesäkuuta 2007 Battlefield 2142:lle julkaistiin virallinen beta patch 1.40, joka Highway Tampan kokeilua varten.
Pelaaminen > Demo

Pelin demon voi ladata ilmaiseksi EA:n sivuilta. Demo sisältää yhden kartan ja kaksi pelimuotoa. Demon verkkopelaaminen loppui 11. elokuuta 2011.
Juoni

Vuonna 2142 Maa on paniikin vallassa, sillä alkava jääkausi peittää alleen asuin- ja viljelysalueita. Jääpeitteen levitessä syntyy kiistaa vähenevistä luonnonvaroista. Kaksi sotilaallista supervaltaa, Euroopan unioni (EU) ja Pan-Aasian koalitio (Pan Asian Coalition-PAC) taistelevat keskenään viimeisistä elinkelpoisista asuinalueista Euroopassa ja Afrikassa.
Laitevaatimukset

Windows XP. 1,7 GHz Intel Pentium 4 tai vastaava. 512 Mt RAM. 2,3 Gt kiintolevytilaa. 8xDVD-asema. 128 Mt Pixel Shader 2.0 grafiikkakortti. Direct X 9.0c ja siihen yhteensopiva äänikortti. Internet -yhteys min. 128 kbps. Näppäimistö, hiiri.
Yksinpeli tai verkossa 64 pelaajalle; vaatii Internet -yhteyden.
Battlefield 2142: Northern Strike

Battlefield 2142:n ensimmäinen ja ainoa minilisälevy Northern Strike tuo peliin kolme uutta Keski-Euroopan karttaa, kymmenen uutta avausta, uusia palkintoja ja Assault Lines -pelimoodin. Niiden lisäksi lisälevykenttiin saa käyttöön kaksi uutta ajoneuvoa: itseäänkorjaava A3 Goliath, jota EU:n joukot käyttävät hyökätessään PAC:n tukikohtiin sekä PAC:n nopea ja tehokas kiituri Hachimoto.
Northern Strike -minilisälevyn asennuskoodi on ostettavissa netin kautta luottokortilla tai useimmista pelikaupoista. Koodin avulla pelaaja voi ladata tuotteen pelikoneelleen Internetistä.
Northern Strike lisäosa tulee päivityksen 1.51 mukana ilmaiseksi.
Aiheesta muualla

Virallinen sivusto (Arkistoitu – Internet Archive) (englanniksi)
Virallinen DICE/EA tiedotus (englanniksi)
Euroopan demokraattinen puolue

| Euroopan demokraattinen puolue> European Democratic Party Parti démocratique européen |
| --- | --- |
  
Perustettu:  9. joulukuuta 2004
Puheenjohtaja:  François Bayrou
Ideologia:  EU-myönteisyys
Poliittinen kirjo:  keskusta
Värit:  oranssi, sininen
Nuorisojärjestö:  Young Democrats for Europe
Kotisivu:  https://www.democrats.eu/en
Infobox OKNimi-testi OK: 
Euroopan demokraattinen puolue (EDP) on keskustalainen europuolue, joka ajaa voimakasta integraatiota. Euroopan parlamentissa puolue kuuluu Euroopan liberaalidemokraattien liiton ryhmään.
Euroopan demokraattinen puolue perustettiin vuonna 2004 vastauksena nousevaan euroskeptikkojen kannatukseen. Puolueen johtaja on ranskalainen François Bayrou.
Jäsenet

EDP koostuu 19 jäsenpuolueesta ja kolmesta sitoutumattomasta mepistä:
| Maa | Puolue | Meppien määrä |
| --- | --- | --- |
|  Romania | Asociația italienilor din România (RO.AS.IT.) | - |
|  Romania | Pro România | 1 / 33  |
|  Espanja | Kanarian koalitio | - |
|  Espanja | Baskien kansallispuolue | 1 / 58  |
|  Espanja | Compromiso por Galicia | - |
|  Slovenia | Slovenian eläkeläisten puolue | - |
|  Saksa | Vapaat äänestäjät | 2 / 96  |
|  Ranska | Mouvement démocrate | 5 / 74  |
|  Ranska | Catherine Chabaud (sit.) | 1 / 74  |
|  Kroatia | Kansanpuolue – Reformistit | - |
|  Portugali | Demokraattinen republikaanipuolue | - |
|  Italia | Italian Euroopan demokraattinen puolue | - |
|  Italia | Nicola Danti (sit.) | 1 / 76  |
|  San Marino | Tulevaisuuden tasavalta | Ei EU:n jäsenmaa |
|  Tšekki | Senátor 21 | - |
|  Puola | Demokraattinen allianssi | - |
|  Irlanti | Marian Harkin (sit.) | 1 / 13  |
|  Unkari | Uusi alku | - |
|  Kreikka | Keskustaunioni | - |
|  Kypros | Kansalaisfoorumi | - |
|  Kypros | Kansalaisten allianssi | - |
|  Euroopan unioni | Young Democrats for Europe | - |
Aiheesta muualla

Euroopan demokraattinen puolue (englanniksi) (ranskaksi) (italiaksi)
Fiat Bravo ja Brava

| Fiat Bravo / Brava |
| --- | --- |

Valmistustiedot
Valmistusmaa:   Italia  Puola  Turkki
Valmistaja:  Fiat
Valmistusvuodet:  1995–2001
Muut nimet:  Fiat Bravissimo
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Fiat Tipo
Seuraaja:  Fiat Stilo
Teknisesti samankaltaisia:  Fiat Marea Fiat Multipla
Tekniset tiedot
Pohjalevy:  Fiat C1
Moottori:  R4 R5
Iskutilavuus:  1,2–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mitat
Massa:  1 150 kg (Brava) 
Pituus:  4 187 mm (Brava) 
Akseliväli:  2 540 mm (Brava) 
Leveys:  1 741 mm (Brava) 
Korkeus:  1 412 mm (Brava) 
Fiat Bravo ja Brava ovat Fiatin vuosina 1995–2001 valmistamia alemman keskiluokan automalleja, jotka korvasivat Fiat Tipon. Autojen ero oli korimallissa: Bravo oli kolmeovinen ja Brava viisiovinen hatchback. Myöhemmin markkinoille tuli sedan- tai farmarikorinen Fiat Marea, lisäksi samalle pohjalevylle perustui myös tila-automalli Fiat Multipla. Japanissa Bravoa myytiin nimellä Fiat Bravissimo. Bravon ja Bravan seuraajaksi tuli Fiat Stilo, ja tämän jälkeen Bravo-mallinimi oli uudelleen käytössä vuosina 2007–2016 valmistetussa mallissa.
Bravo ja Brava valittiin Vuoden autoksi Euroopassa 1996. Vuonna 1998 testattu Brava ansaitsi kaksi tähteä viidestä Euro NCAP -kolaritestistä.
Fiat Brava
Bensiinimoottoreina olivat aluksi 1,4 12V (80 hv), 1,6 16V (103 hv), 1,8 16V (113 hv) ja viisisylinterinen 2,0 20V (147 hv), jonka sai vain Bravoon. Dieselmoottorina oli aluksi vapaasti hengittävä 1,9-litrainen (65 hv), mutta pian tuli myös 1,9-litrainen (75/100 hv) turbodiesel. Vaihteistona oli viisivaihteinen manuaali, mutta 1,6-litraisen yhteyteen sai myös neliportaisen automaattivaihteiston.
Helsingin Sanomien Olli Hakkarainen kehui uutuusmallien tutustumisajon perusteella syyskuussa 1996 niiden persoonallisen pirteää ulkonäköä, hyviä sisätiloja, pitkää huoltoväliä ja hintaa, mutta moitti ohjauksen äkkinäisyyttä, korin helinöitä ja pientä maavaraa.
Vuonna 1999 mallistoa uudistettiin kevyesti. Muutoksia tehtiin esimerkiksi etusäleikköön ja värivalikoimaan. Uusina moottoreina olivat 1,2 16V (82 hv), joka korvasi 1,4-litraisen, sekä yhteispaineruiskutteinen dieselmoottori 1,9 JTD (105 hv). Lisäksi 2,0-litraisen bensiinimoottorin teho nousi 154 hevosvoimaan.
Aiheesta muualla

Kuvia tai muita tiedostoja aiheesta Fiat Bravo Wikimedia Commonsissa
Kuvia tai muita tiedostoja aiheesta Fiat Brava Wikimedia Commonsissa
Fiatin automallit
Erykah Badu

| Erykah Badu |
| --- | --- |
 Erykah Badu esiintymässä vuonna 2008.
Henkilötiedot
Syntynyt: 26. helmikuuta 1971 (ikä 53) Dallas, Teksas, Yhdysvallat
Ammatti:  laulaja-lauluntekijä, toimitusjohtaja, musiikkituottaja, näyttelijä
Muusikko
Taiteilijanimi:  Erykah Badu 
Aktiivisena:  1997–
Tyylilajit:  soul, R&B, hip hop, funk, jazz, electronica
Yhtyeet:  Soulquarians
Levy-yhtiöt:  Kedar, Universal, Motown, Puppy Love, Control Freaq
Aiheesta muualla
erykah-badu.com
  [ Muokkaa Wikidatassa ] [ ohje ]  
Erykah Badu (oikealta nimeltään Erica Abi Wright, s. 26. helmikuuta 1971 Dallas, Teksas) on yhdysvaltalainen laulaja, jonka musiikkityyli on R&B:tä, hip hopia ja neo soulia. Hänellä on myös ollut rooleja muutamissa elokuvissa.
Isoäitinsä ja äitinsä kasvattama Erykah Badu sai musiikillisia vaikutteita jo lapsena muun muassa artisteilta Stevie Wonder; Earth, Wind & Fire; Marvin Gaye ja Chaka Khan. Ensimmäisen kerran hän esiintyi jo 4-vuotiaana äitinsä kanssa paikallisessa näytelmässä. 14-vuotiaana hän pääsi esiintymään paikallisella radioasemalla teiniräppärinä.
Badu pääsi opiskelemaan tanssia ja teatteria Booker T. Washington High School for the Performing Arts -oppilaitokseen. Koulunsa aikana hän esiintyi rap-triossa nimellä M.C. Apples. Sittemmin hän opiskeli Grambling State -yliopistossa pääaineenaan teatteri.
Varsinaisesti hänen uransa laulajana pääsi kunnolla vauhtiin kun D'Angelon manageri Kedar Massenburg kuuli hänen lauluaan. Kedar Massenburg kiinnitti Badun juuri aloittaneeseen levy-yhtiöönsä Kedar Entertainment.
Yksityiselämä

Erykah Badulla on kolme lasta: poika nimeltä Seven Sirius Benjamin (s. 1997), jonka hän sai ex-miehensä, OutKastista tutun André 3000:n kanssa sekä vuosina 2004 ja 2009 syntyneet tyttäret Puma ja Mars.
Diskografia > Albumit

Funky Cousins (demo, tehty nimellä Erykah Free)
Baduizm (1997)
Heartache (1998)
Mama's Gun (2000)
Worldwide Underground (2003)
New Amerykah Part One (4th World War) (2008)
New Amerykah Part Two (Return of the Ankh) (2010)'
Diskografia > Livealbumit

Live (1997)
Diskografia > Mixtapet

Feel Better World! ... Love, Ms. Badu (2015)
But You Caint Use My Phone (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Erykah Badun viralliset kotisivut (Arkistoitu – Internet Archive)
Etiopianhemppo

| Etiopianhemppo> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  flavigula
Kaksiosainen nimi
 Crithagra flavigula  (Salvadori, 1888) 
Synonyymit
 Serinus flavigula 
Katso myös
   Etiopianhemppo Wikispeciesissä  
Infobox OKNimi-testi OKIUCN-testi OK: 
Etiopianhemppo (Crithagra flavigula)  on peippojen heimoon kuuluva varpuslintu.
Levinneisyys

Etiopianhemppoa tavataan pienellä alueella Etiopian keskiosissa. Lajin populaatioksi arvioidaan 350–1 500 yksilöä, ja se on vähenemässä. Se on luokiteltu erittäin uhanalaiseksi.
Flynn–Airdin oireyhtymä

Flynn–Airdin oireyhtymä on harvinainen geneettinen oireyhtymä, joka aiheuttaa lukuisia lapsuusiässä alkavia oireita. Oireyhtymä periytyy vallitsevasti autosomissa. Yhdysvalloissa oireyhtymästä kärsivien määräksi on arvioitu alle tuhat.
Flynn–Airdin oireyhtymään kuuluu vaihtelevia oireita. Kaikkein tyypillisimmät oireet ovat ihon atrofia, likinäköisyys ja etenevä molempien korvien sensorineuraalinen kuulonalenema. Yleisiin oireisiin kuuluvat myös alopecia, afasia, ataksia, ateroskleroosi, luiden kystat, kakeksia, harmaakaihi, dementia, kehityksellinen taantuma, heikentynyt kivuntunto, niveljäykkyys, kyttyräselkäisyys, perifeerinen neuropatia, tappi- ja sauvasolujen dystrofia, skolioosi, epilepsia, luurankolihasten atrofia ja ihon haavaumat. Toisinaan Flynn–Airdin oireyhtymän taudinkuvaan kuuluvat liikehäiriöt, kilpirauhasen poikkeavuus, karies, aivojen kalkkeutuminen, aivokuoren atrofia ja lisämunuaisten vajaatoiminta.